
KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS SEKRETORIAUS PAREIGYBĖS APRAŠYMAS
I SKYRIUS
PAREIGYBĖ
             1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) sekretoriaus pareigybė yra priskiriama specialistų grupei.
             2. Pareigybės lygis – A2.
              3. Pareigybės paskirtis: rengti Mokyklos dokumentus, juo tvarkyti, saugoti, archyvuoti bei skirstyti.
              4. Sekretorius yra pavaldus Mokyklos direktoriui.
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
              5. Darbuotojas, einantis sekretoriaus pareigas, turi atitikti šiuos reikalavimus:
              5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
              5.2. puikiai mokėti valstybinę kalbą;
              5.3. išmanyti dokumentų tvarkymo ir apskaitos taisykles, dokumentų rengimo taisykles, dokumentų archyvavimo taisykles ir archyvo tvarkymą;
              5.4. būti susipažinusiam su Lietuvos Respublikos teisės aktais, Lietuvos Respublikos Vyriausybės nutarimais ir kitais tesės aktais, reglamentuojančiais apskaitos ir archyvavimo, personalo dokumentų rengimą;
              5.5. puikiai mokėti dirbti kompiuteriu.
III SKYRIUS
ŠIAS PAREIGAS EINANČIO DARBUOTOJO FUNKCIJOS
6. Sekretorius privalo vykdyti šias funkcijas:
              6.1. vadovautis Lietuvos Respublikos teisės aktais, Mokyklos nuostatais, darbo tvarkos taisyklėmis, etikos kodeksu, šiuo Pareigybės aprašymu, Mokyklos direktoriaus įsakymais ir nurodymais bei kitais tvarkų aprašymais ir nuostatais;
               6.2. vadovautis Vyriausiojo archyvaro įsakymais ir kitais Vyriausybės įstatyminiais bei normatyviniais aktais, susijusiais su archyvo veikla;
               6.3. teisingai forminti į archyvą patenkančius dokumentus ir vadovautis veikiančia jų klasifikavimo sistema;
               6.4. rengti Įstaigos dokumentacijos planą;
               6.5. nustatyta tvarka priimti, registruoti, sisteminti, saugoti ir naudoti dokumentus;
               6.6. suteikti pagalbą ieškant reikiamų dokumentų;
               6.7.išduoti archyvines pažymas remiantis duomenimis, esančiais archyve;
               6.8. instruktuoti Mokyklos administracijos darbuotojus, kaip formuoti, ruošti ir atiduoti dokumentus į archyvą;
               6.9. laiku paruošti ir laiku atiduoti dokumentus į Mokyklos archyvą;
               6.10. užtikrinti, kad tinkamai būtų saugomi archyviniai dokumentai Mokyklos archyve (sudaromi bylų aprašai, surašomi aktai apie sunaikintus dokumentus, kurių saugojimo terminas pasibaigė);
               6.11. kontroliuoti dokumentų būklę, stebėti, kad archyvo patalpose būtų dokumentų saugumui palankios sąlygos.
               7. Rengti ir tvarkyti Mokyklos personalo ir veiklos dokumentus:
7.1. rengti darbuotojų darbo sutartis ir jų pakeitimus; 
7.2. rengti įsakymus personalo, atostogų, komandiruočių, veiklos, mokinių klausimais; 7.3. rengti atostogų, sveikatos patikrinimo grafikus; 
7.4. kartą metuose rengti atostogų rezervo duomenis; 
7.5. administruoti duomenis priėmimo į mokyklą E sistemoje;
               7.6. registruoti gaunamus bei siunčiamus raštus ir dokumentus atitinkamuose registruose;
               7.7. tą pačią dieną informuoti Mokyklos direktorių apie gaunamus raštus, dokumentus ar kitą informaciją bei Mokyklos direktoriaus pavedimu ją perduoti priskirtiems darbuotojams;
               7.8. priimti, registruoti Mokyklos direktoriui ar kitiems Mokyklos darbuotojams perduoti telefonu, elektroniniu paštu ar žodžiu gautą informaciją, jei tuo metu jų nebuvo darbo vietoje;
               7.9. Mokyklos direktoriaus pavedimu rengti dokumentus ir kitus Mokyklos raštus;
               7.10. Mokyklos direktoriui periodiškai priminti apie būtinus atlikti (pagal parengtą darbotvarkę) darbus, dalyvavimus posėdžiuose, pasitarimuose ar kituose renginiuose;
               7.11. sutikti ir išlydėti Mokyklos svečius, lankytojus;
               7.12. atsakyti į Mokyklos lankytojų klausimus, priimti ir suteikti (perduoti) informaciją telefonu, elektroniniu paštu;
               7.13. užtikrinti kokybišką ir greitą gautos korespondencijos tvarkymą ir perdavimą Mokyklos direktoriui;
               7.14. esant būtinybei dalyvauti sprendžiant iškilusias su Mokyklos veikla susijusias problemas kartu su kitais Mokyklos darbuotojais;
               7.15. vykdyti kitas su Mokyklos veikla susijusias Mokyklos direktoriaus pavestas užduotis;
               7.16. vengti asmeninių ir darbo interesų konfliktų, kenkiančių Mokyklos vardui bei prieštaraujančių jos veiklos tikslams, santykiuose su Mokyklos klientais ir kitais fiziniais bei juridiniais asmenimis;
                7.17. nedelsiant informuoti Mokyklos direktorių apie iškilusias su Mokyklos veikla susijusias problemas ir gresiančią žalą Mokyklai;
                7.18. kelti kvalifikaciją seminaruose, mokymuose ar kursuose;
                7.19. teikti pasiūlymus ir išvadas dėl Mokyklos dokumentų tvarkymo, apskaitos bei rengimo, informacijos vidinio paskirstymo, reprezentacinio darbo tobulinimo ir kitų susijusių veiklų;
                7.20. užtikrinti informacijos tarnybinę paslaptį, saugumą. 
                7.21. kurti ir puoselėti emociškai saugią, mokymuisi palankią socialinę emocinę 
aplinką, reaguoti į smurtą ir patyčias pagal Mokyklos nustatytą tvarką. 
                8. Darbuotojas už pareigybės aprašyme išvardintų pareigų netinkamą vykdymą ir pavestų užduočių neatlikimą laiku atsako Lietuvos Respublikos darbo kodekso nustatyta tvarka.
______________________


SUSIPAŽINAU:
_______________________________________
             (vardas, pavardė, parašas)

____________________
   (susipažinimo data)


